Ek moet van on - reg my weer - hou. 

2. 

Laat van u wet 
my nooit nie los staan. 

Ag, as ek maar standvastig was. 
Op al u woorde wil ek ag slaan. 
Bind my aan u gebooie vas. 
Moet my tog nie verlaat nie, Heer. 
Ek wil U loof vir wat U lei 

Hoe leef 'n jongmens 
skoon en suiwer? 

Deur ná te volg wat U bepaal. 

Dan hoef hy nooit te staan en huiwer 
of ooit te vrees hy sal verdwaal. 
Wat U bepaal het, moet ek leer; 
dit is teen sonde my verweer. 

met vreug-de dink ek steeds daar - oor. 

5. 

Doen aan my goed, gun my die lewe, 
ek wil U dien; U kan my red. 

Laat nooit dié insig my begewe, 
die wonderwerking van u wet. 

Ek is 'n vreemdeling op reis, 
wat smag dat U die weg my wys. 

U straf dié wat hul van U afkeer 
en nie na u gebooie vra. 

Wil hulle smaad tog van my afweer, 
want ek kom u bepalings na. 
Maghebbers kan komplotte smee, 
ek weet U sal my uitkoms gee. 

O Heer, versterk, verdiep my insig 
in wat u woord verordineer. 
Laat ek my hele lewe inrig 
volgens wat U bepaal en leer. 
Maak dan my hart daarop gesteld 
en nie op winsbejag en geld. 

Here, laat niks my aandag aflei 
van die bepalings van u wet. 
Gee dat ek my aan U sal toewy; 
help my, soos U belowe het. 
Laat loop my op die regte weg 
en maak my lewend deur u reg. 


V 3) & & & 2) & S) !9> 13> 13> 

’i> ii>'i2>'19> 1S> ?í ?3> ?3i> ?í W & & £ Ued:( f 


[ÏÏ9l 


9. 

Ek sal u woord vertrou en huldig. 

U trou is my verweer, o God. 
Red my van hul wat vals beskuldig 
en in hul hoogmoed my bespot. 
Ek sal u wet voor konings noem, 
my sonder skroom daarop beroem. 

Ek hoop op U in tyd van swaarkry, 
op die beloftes aan u kneg. 

Ek wil my, Here, aan u diens wy, 
aan u getuienis geheg. 

Wat U beveel, bly ek betrag, 
selfs in die diepste van die nag. 

God, U is goed, ook selfs in swaarkry. 
Ek is verdruk, met smaad bejeën. 
So wou U my na U teruglei; 
dit was uiteindelik 'n seën. 

Ek volg u wet weer op die voet. 
Ook deur beproewing doen U goed. 

** waar - om sal dit my dan nog kwel? 

13 . 

Trotses mag my dan maar beledig, 
hul kom daar immers sleg van af. 
Ek sal my met u woord verdedig, 
en hulle sal hulself bestraf. 

Wat U verorden, laat hul koud; 
dit is vir my meer werd as goud. 

Gee my in u gebooie insig - 
Ek wat gemaak is deur u hand. 
Laat ek my lewe daarna inrig, 
gee U my daarvoor die verstand. 
En laat die ander saam met my 
hul in u diens, o Heer, verbly. 

Ek word vervolg, in leed gedompel 
deur valses en hovaardiges. 

O Heer, gee uitkoms, ek verskrompel, 
tog hou ek aan u wette vas. 

Heer, laat my leef, dat ek ontroer 
al u bevele uit kan voer. 

U woord is vas gegrondves, ewig, 
heg in die hemel waar dit staan. 

U het die aarde vas bevestig; 
wat U gebied, sal nooit vergaan. 
U trou duur van die voorgeslag 
tot in die verste nageslag. 

Nooit sal u wette my begewe; 

my redding lê in u gebod. 
Dit gee aan my 'n nuwe lewe. 
Red my, u eiendom, my God. 
Gebind is alles aan die tyd; 
u woord is grenseloos en wyd. 

18. 

U woord is soet gevul met wysheid, 
dit hou my op die regte pad. 

Vol liefde peins ek daaroor altyd 
om dit ten volle te bevat. 

Die wysheid wat ek daaruit haal, 
verhinder dat ek sal verdwaal. 

Net soos 'n lamp wat my die weg wys, 
verlig u woord die pad vir my. 
Regverdig, Heer, is u verbondseis, 
en met 'n eed hou ek daarby. 

Dit is my dankbare besit; 
met vreugde onderhou ek dit. 

Wie hink op twee ge - dag - tes haat ek, 


maar lief - de - vol eer ek u wet. 


U is my skild, U is my skuil-plek, 

Alle bewerkers van die onreg, 
ontroues, bly hulself mislei. 

Die wederstrewiges staan ver weg; 
ék wil aan U gehoorsaam bly. 
Hul is soos waardelose skuim 
en hul word uit die weg geruim. 

Wanneer u woord vir mense oopgaan 
dan bring dit kennis, dit bring lig. 

Laat skyn, voor 
ek die nagwaak ingaan, 
oor my, o Heer, u aangesig. 

U woord bepeins ek deur die nag. 
Skenk my die lig waarop ek wag. 

Dié wat oortree, is ongehoorsaam; 
dit laat my walg, dit staan my teen. 
Dié wat u wette verontagsaam, 
dit laat my strome trane ween. 
Here, gryp in teen wie oortree; 
geen uitkomkans sal U hul gee. 

Ek word nie deur die mag betower 
van hulle wat my wil verdruk. 
Soos iemand wat 'n skat verower, 
so put ek uit u woord geluk. 
Wat U gebied, dit sal ek ag 
met vrees en bewende ontsag. 

Ek haat die leuentaal met afsku 
maar het u wette lief, o Heer. 
Ek prys U elke dag en loof U, 
ononderbroke, keer op keer. 
Diegene wat u wet bemin, 
vind vrede, Here, steeds daarin. 

Maak oop u woord, 
laat dit my voorlig; 
wil u beloftes, Heer, volbring. 
Omdat u woord my lei tot insig, 
sal ek u lof, o Heer, besing. 
Gee op my smeking daarom ag, 
gee my u hulp waarna ek smag. 

27. 

Sonder u woord, Heer, is ek raadop, 
ek laat my altyd daardeur lei; 
wat U gebied, dit stel ek voorop; 
dit rig my voet, dit maak my vry. 

As ek van u gebod afdwaal, 
kom soek my, Here, kom my haal. 

